Blaze7451/Wiki-th-20250601 huggingface dataset:
ทะเลสาบอูร์เมีย

การลดลงของพื้นผิวทะเลสาบอูร์เมีย
ทะเลสาบอูร์เมียในเดือนพฤศจิกายน ค.ศ. 2015
ทะเลสาบอูร์เมีย (دریاچه ارومیه, Daryâche-ye Orumiye; Ուրմիա լիճ; اورمو ﮔﺆﻟﻮ, Urmiya gölü; دەریاچەی ورمێ) เป็นทะเลสาบน้ำเค็มในประเทศอิหร่าน ทะเลสาบตั้งอยู่ระหว่างจังหวัดอาเซอร์ไบจานตะวันออกกับจังหวัดอาเซอร์ไบจานตะวันตกของประเทศอิหร่าน และอยู่ในบริเวณทะเลแคสเปียนตอนใต้ฝั่งตะวันตก ตอนมีขนาดใหญ่สุด ทะเลสาบนี้เคยเป็นทะเลสาบที่มีขนาดใหญ่ที่สุดในตะวันออกกลางและทะเลสาบน้ำเค็มที่ใหญ่เป็นอันดับ 6 ของโลก โดยมีพื้นที่ผิวประมาณ abbr=off ยาว abbr=off กว้าง abbr=off และจุดที่ลึกสุดอยู่ที่ abbr=off ในช่วงปลาย ค.ศ. 2017 ทะเลสาบนี้ลดขนาดลงถึง 10% ของขนาดในอดีต (และมวลน้ำ 1/60 ใน ค.ศ. 1998) เนื่องจากภัยแล้งทั่วไปต่อเนื่องในประเทศ มีการสร้างเขื่อนบนแม่น้ำที่ไหลไปหามัน และการสูบน้ำบาดาลจากพื้นที่โดยรอบ ทะเลสาบนี้เริ่มมีน้ำเข้ามาตั้งแต่ ค.ศ. 2019 และเริ่มฟื้นฟูใน ค.ศ. 2020 เนื่องจากมีอัตราหยาดน้ำฟ้าเฉลี่ยมากกว่าปกติและการจัดโครงการฟื้นฟูทะเลสาบอูร์เมีย

**อ้างอิง**

**แหล่งข้อมูลอื่น**
 Iranica Encyclopedia: Eckhart Ehlers, "Lake Urmia", 2013- Encyclopedia of Earth: C. Michael Hogan, "Lake Urmia", 2011- Saline Systems; Urmia Salt Lake, Irandate=2011-08-21 - Profile at UNESCO Biosphere Reserve Directory- Iran's Environmental Ticking Bomb date=29 November 2011 - Landsat -  Drying of Lake Urmia, Iran, Google Earth Engine- Aerial view of Lake Urmia
หมวดหมู่:ทะเลสาบในประเทศอิหร่าน
หมวดหมู่:ทะเลสาบน้ำเค็ม
หมวดหมู่:ทะเลสาบในประเทศอิหร่าน

อิหร่าน
อิหร่าน
หมวดหมู่:ธรณีสัณฐานในประเทศอิหร่าน
หมวดหมู่:สถานที่ท่องเที่ยวในประเทศอิหร่าน
โรงเรียนอนุบาลปัตตานี

โรงเรียนอนุบาลปัตตานี ปัจจุบันเป็นโรงเรียนระดับประถมศึกษาอยู่ในความดูแลของสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนอนุบาลปัตตานี ตั้งอยู่หมู่ 5 ถนนมะกรูดตำบลรูสะมิแล อำเภอเมือง จังหวัดปัตตานี เปิดการเรียนการสอนตั้งแต่ พ.ศ. 2511 โรงเรียนสร้างอยู่บนที่ธรณีสงฆ์ของวัดนพวงศาราม
โรงเรียนข้อพิพาทขัดแย้งยาวนานเกือบครึ่งทศวรรษ ระหว่างผู้ปกครองนักเรียนที่เรียกร้องสิทธิให้บุตรหลานแต่งกายตามหลักศาสนาอิสลาม เด็กหญิงสวมฮิญาบ เด็กชายสวมกางเกงขายาว ซึ่งไม่ตรงตามระเบียบการแต่งกายของโรงเรียน จนต้องเรียกร้องศาลปกครอง และศาลตัดสินออกมาเบื้องต้นให้เพิกถอนระเบียบเรื่องการแต่งกายของโรงเรียน พร้อมอนุญาตให้นักเรียนมุสลิมแต่งกายตามหลักศาสนาได้

**อ้างอิง**
หมวดหมู่:โรงเรียนในจังหวัดปัตตานี
เกาะซุมบาวา

ซุมบาวา (Sumbawa) เป็นเกาะในประเทศอินโดนีเซีย ตั้งอยู่ตรงกลางของหมู่เกาะซุนดาน้อย โดยทางตะวันตกติดกับเกาะลมบก ทางตะวันออกติดกับเกาะโฟลเร็ซ และทางตะวันออกเฉียงใต้ไปยังเกาะซุมบา เกาะนี้กับเกาะลมบกอยู่ในจังหวัดนูซาเติงการาตะวันตก แต่รัฐบาลอินโดนีเซียมีแผนที่จะแยกเกาะเหล่านี้ออกเป็นจังหวัดต่างหาก เกาะเต็มไปด้วยภูเขา ยอดสูงสุดเป็นภูเขาไฟชื่อ กูนุงตัมโบรา อยู่ที่ปลายสุดของคาบสมุทรทางตอนเหนือ มีดินอุดมสมบูรณ์สามารถปลูกพืชเมืองร้อนได้ดีหลายชนิด
เดิมเกาะนี้เป็นเมืองประเทศราชของอาณาจักรมัชปาหิต ต่อมา แตกออกเป็นรัฐขนาดเล็กหลายแห่ง เริ่มติดต่อกับฮอลันดาในคริสต์ศตวรรษที่ 17 เมื่อ ค.ศ. 1815 ภูเขาไฟกูนุงตัมโบราเกิดปะทุอย่างรุนแรงทำให้ประชาชนเสียชีวิตและไร้ที่อยู่อาศัยหลายหมื่นคน จึงมีการอพยพผู้คนจากเกาะใกล้เคียงเข้ามาอยู่อาศัยแทน ในตอนต้นคริสต์ศตวรรษที่ 20 ฮอลันดาได้เข้ามาปกครอง ถูกญี่ปุ่นเข้ายึดครองระหว่างสงครามโลกครั้งที่ 2 และเป็นส่วนหนึ่งของประเทศอินโดนีเซียเมื่อได้รับเอกราชใน ค.ศ. 1950
เกาะซุมบาวามีพื้นที่ (รวมเกาะเล็กนอกชายฝั่ง) disp=or (ขนาดเป็น 3 เท่าของเกาะลมบก) มีประชากร 1,561,461 คน (ตามสำมะโน ค.ศ. 2020) ส่วนจำนวนประมาณการอย่างเป็นทางการในช่วงกลาง ค.ศ. 2022 อยู่ที่ 1,604,477 คน เกาะเป็นเขตแดนระหว่างเกาะทางทิศตะวันตกที่ได้รับอิทธิพลจากศาสนาและวัฒนธรรมที่เผยแพร่จากอินเดีย และภูมิภาคทางตะวันออกที่ได้รับอิทธิพลน้อยกว่า โดยเฉพาะอย่างยิ่งเมื่อใช้กับทั้งศาสนาฮินดูและศาสนาอิสลาม

**ศัพทมูลวิทยา**
ซุมบาวา (Sumbawa) เป็นรูปแผลงภาษาโปรตุเกสจากชื่อท้องถิ่นว่า Sambawa (ยังคงพบในภาษามากัซซาร์, cf. หรือ Semawa ในภาษาซุมบาวา) ชื่อนี้น่าจะมาจากภาษาสันสกฤตว่า śāmbhawa (शम्भु) หมายถึง 'มีความเกี่ยวข้องกับ Śambhu (= 'ผู้ทรงเมตตา', พระนามของพระศิวะ)'

**เขตบริหาร**
เกาะซุมบาวาแบ่งเขตบริหารออกเป็น 4 อำเภอ และ 1 นคร ดังนี้:
ปัจจุบันรัฐบาลอินโดนีเซียพิจารณาแบ่งจังหวัดนูซาเติงการาบารัตออกไปเป็นจังหวัด เกาะซุมบาวา ใหม่ แต่ไม่มีข้อมูลว่าจะมีการเปลี่ยนชื่อส่วนของจังหวัดในปัจจุบัน (อำเภอในเกาะลมบก) หรือไม่

**ประชากร**
ชาวมากัซซาร์จากเกาะซูลาเวซีเป็นผู้นำศาสนาอิสลามเข้ามาในเกาะนี้
ประชากรบนเกาะ (รวมเกาะเล็กรอบนอก) มี 1.56 ล้านคนตามสำมะโนใน ค.ศ. 2020 เทียบเท่า 29.46% ของประชากรทั้งจังหวัดนูซาเติงการาตะวันตกที่มี 5.32 ล้านคน จำนวนประมาณการอย่างเป็นทางการในช่วงกลาง ค.ศ. 2022 มีมากกว่า 1.6 ล้านคน
เนื่องจากขาดโอกาสที่จะได้งานบนเกาะและเกิดภัยแล้งบ่อยครั้ง ทำให้หลายคนไปทำงานเป็นกรรมกรหรือแรงงานทำงานบ้านในตะวันออกกลาง แรงงานประมาณ 500,000 คน หรือมากกว่า 10% ของประชากรทั้งจังหวัด ออกไปทำงานต่างประเทศ

**อ้างอิง**

**แหล่งข้อมูลอื่น**
 Sumbawa Tourist Attraction date=2012-03-22 - West Nusa Tenggara
*Hägerdal, Hans (2017), Held's History of Sumbawa. Amsterdam: Amsterdam University Press. date=2019-12-22 

ซุมบาวา
หมวดหมู่:หมู่เกาะซุนดาน้อย

หมวดหมู่:เกาะในมหาสมุทรอินเดีย
เกาะนักซอส

เมืองนักซอส
เกาะนักซอส (Νάξος; Naxos) เป็นเกาะในประเทศกรีซ เป็นเกาะที่ใหญ่ที่สุดของกลุ่มเกาะซิคละดีส (429 ตร.กม.) ตั้งอยู่ในทะเลอีเจียน มีเมืองนักซอสตั้งอยู่บนฝั่งตะวันตกเฉียงเหนือของเกาะ เป็นแหล่งผลิตเหล้าองุ่น เมื่อ 490 ปีก่อนคริสต์ศักราชถูกเปอร์เซียยึดและกวาดทรัพย์สินไป ตกอยู่ภายใต้การปกครองของเติร์กระหว่างปี ค.ศ. 1566-1830 และเป็นของกรีซภายหลังสงครามกอบกู้เอกราชจากตุรกี 
หมวดหมู่:เกาะในประเทศกรีซ
ภาษาบูเดะห์ สเตียง

ภาษาบูเดะห์ สเตียง (Budeh Stieng) หรือภาษาสเตียงต่ำ ภาษาสเตียงใต้ มีผู้พูดในภาคใต้ของเวียดนาม จำนวนไม่แน่นอน จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บูเดะห์ สเตียง
แม่แบบ:เหตุการณ์ปัจจุบัน/2554 กรกฎาคม 10

* หนังสือพิมพ์นิวส์ออฟเดอะเวิลด์สิ้นสุดลง เนื่องด้วยถูกกล่าวหาว่าดักรับข้อมูลทางโทรศัพท์ของประชาชน หลังจากพิมพ์เผยแพร่มาหนึ่งร้อยหกสิบแปดปี ( BBC)
*วันที่ 10 ก.ค. ผู้มีสัญชาติไทยอายุครบ 7 ปีบริบูรณ์ เริ่มยื่นคำขอมีบัตรประจำตัวประชาชนเป็นวันแรกในปีนี้ (ข่าวสดออนไลน์)
}
ภาษาพูลา

ภาษาพูลา (Phula) มีผู้พูดทั้งหมด 14,050 คน พบในเวียดนาม 9,050 คน (พ.ศ. 2542) ทางภาคเหนือและภาคตะวันตกเฉียงเหนือ พบในจีน 5,000 คน (พ.ศ. 2551) ในมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า สาขาย่อยงวี เป็นภาษามีวรรณยุกต์ ผู้พูดในเวียดนามเริ่มเปลี่ยนมาพูดภาษาเวียดนาม ในจีนถือว่าผู้พูดภาษานี้เป็นกลุ่มเดียวกับชาวอี๋

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
พูลา
พูลา
ซิคละดีส

แผนที่ของหมู่เกาะซิคละดีสในทะเลอีเจียน
ซิคละดีส หรือ คีคลาเดส (Κυκλάδες; Cyclades) เป็นหมู่เกาะในประเทศกรีซ อยู่ทางตอนใต้ของทะเลอีเจียน ทิศใต้-ตะวันออกของแผ่นดินใหญ่ของประเทศกรีซ ระหว่างคาบสมุทรเพโลพอนนีสกับหมู่เกาะโดเดคะนีส ประกอบด้วยเกาะประมาณ 220 เกาะ มีเนื้อที่ 2,572 กม²  เป็นจังหวัดหนึ่งของประเทศกรีซ เมืองหลวงชื่อ เออร์มูโปลิส เกาะที่สำคัญได้แก่ อันดรอส ทีนอส นักซอส อามอร์กอส เมลอส และพารอส
หมวดหมู่:เกาะในประเทศกรีซ
หมวดหมู่:รัฐและดินแดนที่ก่อตั้งในปี พ.ศ. 2376
หมวดหมู่:จังหวัดของประเทศกรีซ
หมวดหมู่:หมู่เกาะอีเจียน
ภาษามา

ภาษามา (Maa) หรือภาษาชัวมา ภาษาเชมา ภาษามากรุง ภาษามาโต มีผู้พูดทั้งหมด 33,300 คน (พ.ศ. 2542) ในประเทศเวียดนามทางภาคใต้ จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มา
โจเอ็ตสึ (เมือง)

โจเอ็ตสึ (Jōetsu-shi) เป็นนครในจังหวัดนีงาตะ ประเทศญี่ปุ่น ก่อตั้งขึ้นเมื่อวันที่ 29 เมษายน ค.ศ. 1971 มีขนาดพื้นที่ทั้งสิ้น 973.81 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 183,071 คน

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดนีงาตะ
คาซูงาอิ

คาซูงาอิ (Kasugai-shi) เป็นนครที่ตั้งอยู่ทางทิศตะวันตกเฉียงเหนือของจังหวัดไอจิ ประเทศญี่ปุ่น ก่อตั้งเมื่อวันที่ 1 มิถุนายน ค.ศ. 1943 มีขนาดพื้นที่ทั้งสิ้น 92.78 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 305,951 คน

**อ้างอิง**

**แหล่งข้อมูลอื่น**
 www.city.kasugai.aichi.jp/ ja
หมวดหมู่:นครในจังหวัดไอจิ
ยกกาอิจิ

ยกกาอิจิ (แปลว่า "ตลาดวันที่สี่") เป็นนครในจังหวัดมิเอะ ประเทศญี่ปุ่น มีขนาดพื้นที่ทั้งสิ้น 205.53 ตารางกิโลเมตร ในปี 2010 มีจำนวนประชากร 314,393 คน 
ยกกาอิจิเป็นศูนย์กลางอุตสาหกรรมการผลิต "บังโกะ" (เครื่องเคลือบดินเผาชนิดหนึ่ง) รถยนต์ ผ้า เคมี ชา ซีเมนต์ และชิ้นส่วนคอมพิวเตอร์ โดยเฉพาะหน่วยความจำยี่ห้อโตชิบา

**อ้างอิง**

**แหล่งข้อมูลอื่น**
 ยกกาอิจิ- Yokkaichi City official website-  Yokkaichi Information, Movie, and Community Portal date=2012-04-14  TranslatablePage-  Hiroshige prints of the Tokaido - Station 44 Yokkaichi date=2012-06-11 - 4538624
หมวดหมู่:นครในจังหวัดมิเอะ
การดักรับข้อมูลทางโทรศัพท์ของนิวส์ออฟเดอะเวิลด์

ปกของหนังสือพิมพ์นิวส์ออฟเดอะเวิลด์ฉบับสุดท้าย
การดักรับข้อมูลทางโทรศัพท์ของนิวส์ออฟเดอะเวิลด์ เป็นเรื่องอื้อฉาว (scandal) ของ นิวส์ออฟเดอะเวิลด์ (News of the World) หนังสือพิมพ์สัญชาติบริเตนที่จัดพิมพ์โดย หนังสือพิมพ์นิวส์กรุป (News Group Newspapers) ในเครือของ นิวส์อินเทอร์เนชันนัล (News International) สังกัดบริษัทนิวส์ (News Corporation) ของ รูเพิร์ต เมอร์ดอช (Rupert Murdoch)
เรื่องอื้อฉาวนี้ตั้งต้นใน ค.ศ. 2006 เมื่อตำรวจนครบาลแจ้งข้อหาแก่ คลิฟ กูดแมน (Clive Goodman) บรรณาธิการบริหารหนังสือพิมพ์นิวส์ออฟเดอะเวิลด์ และแก่ เกล็น มัลแกร์ (Glenn Mulcaire) นักสืบเอกชน ว่าดักฟังข้อความทางไปรษณีย์เสียง (voicemail) ของพระราชวงศ์อังกฤษ ชายทั้งสองถูกจำคุกใน ค.ศ. 2007 ทว่า นิวส์ออฟเดอะเวิลด์ยังคงถูกกล่าวหาว่าดักรับไปรษณีย์เสียงของบุคคลสาธารณะ นักการเมือง และบรรดาผู้มีชื่อเสียง อยู่อีกในหลาย ๆ ปีถัดมา
ตำรวจนครบาลเริ่มสืบสวนข้อกล่าวหาเช่นว่าในเดือนกุมภาพันธ์ ค.ศ. 2011 ระหว่างนั้น มีการฟ้องคดีแพ่งเป็นจำนวนมากต่อนิวส์ออฟเดอะเวิลด์ ทนายความของผู้เสียหายอ้างว่า นิวส์ออฟเดอะเวิลด์ดักฟังโทรศัพท์ของผู้คนมากกว่าเจ็ดพันคน และเมื่อประเมินแล้ว บรรดาคดีแพ่งจะยังให้บริษัทนิวส์ได้ลาภงอกถึงสี่สิบล้านยูโร
ในเดือนกรกฎาคม ค.ศ. 2011 มีการกล่าวหาเพิ่มเติมว่า นิวส์ออฟเดอะเวิลด์ ดักรับไปรษณีย์เสียงของ มิลลี ดาวเลอร์ (Milly Dowler) เด็กหญิงวัยสิบสามปีที่ถูกลักพาและฆ่าทิ้ง กับทั้งของบรรดาผู้เสียหายจากการระเบิดกรุงลอนดอน 7/7 ตลอดจนของญาติมิตรเหล่าทหารหาญที่เสียชีวิตในสมรภูมิต่าง ๆ ด้วย หนังสือพิมพ์นิวส์ออฟเดอะเวิลด์เผชิญกับความโกรธแค้นขนานใหญ่ของพลเมือง ผู้โฆษณาทั้งปวงถอนตัวจากหนังสือพิมพ์และบริษัทในเครือเดียวกัน และมีการข่มขู่ประทุษร้าย บีสกายบี (BSkyB) เครื่องมือถ่ายทอดสัญญาณที่หนังสือพิมพ์นิวส์ออฟเดอะเวิลด์กำลังจะได้มาอีกด้วย
ครั้นวันที่ 6 กรกฎาคม เดวิด แคเมอรอน (David Cameron) นายกรัฐมนตรี แถลงต่อรัฐสภาว่า รัฐบาลจะจัดให้มีการสืบสวนเพื่อให้ได้ข้อมูลเพิ่มเติมเกี่ยวกับเรื่องอื้อฉาวนี้ วันถัดมา รูเพิร์ต เมอร์ดอชประกาศว่า หนังสือพิมพ์จะยุติในวันอาทิตย์ที่ 10 กรกฎาคม ค.ศ. 2011 หลังจากเผยแพร่มาหนึ่งร้อยหกสิบแปดปี

**อ้างอิง**
หมวดหมู่:เรื่องอื้อฉาว
หมวดหมู่:พ.ศ. 2554
หมวดหมู่:การแฮ็ก
แจ็กเกอลีน เคนเนดี โอนาสซิส

แจ็กเกอลีน ลี "แจ๊คกี" (บูเวียร์) เคนเนดี โอนาสซิส (Jacqueline Lee "Jackie" (Bouvier) Kennedy Onassis) (28 กรกฎาคม 1929 — 19 พฤษภาคม 1994) เป็นภรรยาของจอห์น เอฟ. เคนเนดี สุภาพสตรีหมายเลขหนึ่งของสหรัฐอเมริกา ตั้งแต่ปี 1961 จนกระทั่งเหตุการณ์การลอบสังหารจอห์น เอฟ. เคนเนดีในปี 1963 ห้าปีต่อมาเธอแต่งงานกับมหาเศรษฐีชาวกรีกชื่ออริสโตเติล โอนาซิส พวกเขายังคงอยู่ด้วยกันจนกระทั่งเขาตายในปี 1975 สำหรับยี่สิบปีสุดท้ายในชีวิตของเธอมีอาชีพที่ประสบความสำเร็จเป็นบรรณาธิการหนั​​งสือ เธอเป็นที่จดจำจากผลงานของเธอเพื่อศิลปะและการอนุรักษ์สถาปัตยกรรมเก่าแก่ สไตล์ของเธอ และความสง่างาม
1994
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บรรณาธิการ
หมวดหมู่:ชาวอเมริกันเชื้อสายอังกฤษ
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากแมนแฮตตัน
หมวดหมู่:บุคคลจากรัฐนิวยอร์ก
หมวดหมู่:นักกีฬาขี่ม้าหญิงชาวอเมริกัน
หมวดหมู่:ตระกูลเคนเนดี
วัดพุทธาราม (ประเทศฟินแลนด์)

วัดพุทธาราม ฟินแลนด์ เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศฟินแลนด์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา 

**ที่ตั้ง**
วัดพุทธาราม (Watbuddharama Finland) วัดไทยในประเทศฟินแลนด์ ตั้งอยู่ที่ เลขที่ 25 อัลโลคนเตีย นูรวียารวี ฟินแลนด์ 05450 Aallokontie 25 05450 Nurmijärvi 
วัดพุทธารามเป็นวัดในพระพุทธศาสนา ตั้งอยู่ที่เมืองนูรวียารวี (Nurmijärvi) อยู่ห่างจากเมืองหลวง กรุงเฮลซิงกิ (Helsinki) ประมาณ 50 กิโลเมตร อยู่ในชนบทที่สงบ ใกล้ถนนหมายเลข 45 ระหว่างเมือง ฮือวินกา (Hyvinkää) และ วันตา (Vantaa)
วัดแห่งนี้เปิดรับสำหรับทุกคน ทั้งชาวไทยพุทธ ที่อยู่ที่ฟินแลนด์ หรือ ชาวพุทธจากชาติอื่นๆ และรวมถึงผู้ที่ไม่ได้นับถือพระพุทธศาสนา ชาวฟินแลนด์ หรือชาวต่างชาติ สามารถมาเยี่ยมชม หรือสนทนาธรรมได้ 
เมื่อวันที่ 17 สิงหาคม พ.ศ.2560 วัดเริ่มการก่อสร้างศาลาหลังใหม่ โดยบริษัทฮองก้า (Honka) ศาลาเป็นไม้ทั้งหลัง มีขนาด 13×31 เมตร มีพื้นที่ใช้สอยภายในรวม 400 ตารางเมตร และสามารถจุคนได้ประมาณ 250 คน ใช้งบประมาณในการก่อสร้างประมาณ 1.1 ล้านยูโร 
ศาลาแห่งนี้ได้เปิดใช้งานครั้งแรกในช่วงเดือนเมษายน ปี พ.ศ.2562 สำหรับงานสงกรานต์ ปีใหม่ไทย
ชุมชนชาวไทยมีจำนวนมากในประเทศฟินแลนด์ ประมาณ 10000 คน แต่วัดมีจำนวนสมาชิก 2000 คน จากทุกสัญชาติ
ชาวพุทธสามารถมาสวดมนต์และทำสมาธิ โดยมาพักอยู่ที่วัดหลายๆวันได้ ที่วัดมีที่นอน ครัว ห้องสุขาห้องอาบน้ำ ทุกอย่าง อำนวยความสะดวก สำหรับผู้ที่มาปฏิบัติธรรม
พระมหานวล ชำนาญรัมย์ เจ้าอาวาสวัด และคุณปรานอม เฮโนเนน ประธานสมาคมชาวพุทธฟิน-ไทยในฟินแลนด์

**ประวัติ**

**ลำดับเจ้าอาวาส/พระธรรมทูต**
#พระครูศรีญาณวิเทศ (นวล วณฺณวฑฺฒโก) (ตั้งแต่ พ.ศ. 2542-ปัจจุบัน)

**อ้างอิง**

**แหล่งข้อมูลอื่น**
 วัดพุทธาราม วัดไทยในฟินแลนด์ date=2010-12-30 - วัดพุทธาราม ฟินแลนด์fix-attempted=yes - วัดไทยในฟินแลนด์ ดินแดนแห่งซาวน่าและมือถือ Nokia โดย โมไนย พจน์ date=2009-08-25 
พุทธาราม
หมวดหมู่:สิ่งก่อสร้างในประเทศฟินแลนด์
หมวดหมู่:ความสัมพันธ์ไทย–ฟินแลนด์
ปลากระเบนทอง

ระวังสับสนกับ: ปลากระเบนจุดฟ้า
ปลากระเบนทอง หรือ ปลากระเบนหิน (Blue-spotted fantail ray, Bluespotted ribbontail ray) เป็นปลากระเบนชนิดหนึ่ง มีชื่อวิทยาศาสตร์ว่า Taeniura lymma อยู่ในวงศ์ปลากระเบนธง (Dasyatidae)
มีลำตัวแบนค่อนข้างกลม ตาโปนโต มีช่องจมูกทางด้านข้างของตาขนาดใหญ่ ด้านล่างมีปากเว้าโค้ง ลำตัวกว้างประมาณ 25 เซนติเมตร หรือ 1 ฟุต มีหางยาวเท่า ๆ กับความยาวลำตัว มีเงี่ยงที่โคนหาง 2 อัน ลักษณะแหลมยาว ปลายหางมีแผ่นหนังบาง ๆ คล้ายปลากระเบนชายธง และมีแถบสีฟ้าเป็นคู่ขนานกันตั้งแต่โคนจรดปลายหาง ตามลำตัวเป็นเมือกลื่นสีเหลืองทอง และมีจุดสีฟ้าแต้มอยู่ทั่วทางด้านบน พื้นลำตัวมีหลากหลายสี ทั้ง สีเขียว, สีน้ำตาล หรือสีเทา ส่วนใต้ท้องมีสีขาว
อาศัยอยู่ตามพื้นทรายในบริเวณแนวปะการังเขตร้อนทั่วไป พบได้ตั้งแต่ความลึกไม่เกิน 30 เมตร จนถึงชายฝั่ง กินอาหารจำพวก สัตว์น้ำขนาดเล็ก ตลอดจนสัตว์มีกระดองชนิดต่าง ๆ  
พบกระจายพันธุ์ตั้งแต่ชายฝั่งของแอฟริกาตะวันออกไปจนถึง ทะเลแดง, อ่าวเปอร์เซีย, อ่าวเบงกอล, ทะเลอันดามัน, อ่าวไทย, ทะเลจีนใต้, ทะเลฟิลิปปิน ไปจนถึงออสเตรเลียทางตอนเหนือ
จัดเป็นปลากระเบนอีกชนิดหนึ่งที่มีขนาดไม่ใหญ่นักและมีความสวยงาม จึงนิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 รูปและข้อมูลปลากระเบนทอง จาก Fishbase.org
หมวดหมู่:วงศ์ปลากระเบนธง
หมวดหมู่:ปลาที่พบในประเทศไทย
หมวดหมู่:ปลาตู้
หมวดหมู่:ปลาที่พบในประเทศอินเดีย
หมวดหมู่:ปลาน้ำเค็ม
หมวดหมู่:ปลาที่พบในประเทศออสเตรเลีย
ทาโกยากิ

ทาโกยากิ (nihongo|たこ焼き หรือ 蛸焼|takoyaki|หมึกทอดหรือย่าง) เป็นชื่ออาหารญี่ปุ่นอย่างหนึ่ง โดยเป็นเกี๊ยว ทรงกลม ทำจากแป้ง น้ำ นม และไข่ผสมกัน หรือที่เรียกรวมกันในภาษาอังกฤษว่า "แบตเทอร์" (batter) ใส่ไส้เป็นหมึกตัวเล็กทั้งตัวหรือหั่นเต๋า, เท็มปูระขูดหรือที่เรียกว่า "เท็งกาซุ", ขิงดองหรือที่เรียกว่า "เบนิโชงะ" หรือหัวหอมเขียว แล้วทำให้สุกโดยทอดหรือปิ้งในกระทะหลุมอย่างกระทะขนมครก ปัจจุบัน มักราดซอสทาโกยากิ และมายองเนส แล้วโรยสาหร่ายเขียวที่เรียก "อาโอโนริ" กับปลาทูขอดทอดแห้งหรือที่เรียกว่า "คัตสึโอบูชิ" ด้วย
กระทะสิบหกหลุม สำหรับทอดทาโกยากิ

**ประวัติ**
พ่อค้าอาหารริมถนนชาวญี่ปุ่นชื่อ เอ็นโด โทเมกิจิ (遠藤留吉, Endō Tomekichi) คิดค้นทาโกยากิขึ้นใน พ.ศ. 2478 โดยดัดแปลงมาจากอาหารชื่อ "อากาชิยากิ" (明石焼き, Akashiyaki) แล้ววางขายในโอซากะ แรกเริ่ม ทาโกยากิได้รับความนิยมเป็นอันมากในคันไซ แล้วแพร่ไปคันโต ก่อนจะไปสู่ท้องที่อื่น ๆ ตามลำดับ บัดนี้ ยังเป็นที่นิยมภายนอกประเทศญี่ปุ่นด้วย สำหรับในญี่ปุ่นเอง เดิมทาโกยากิมีขายทั่วไปตามรถเข็นริมถนน ที่เรียก "ยาไต" ปัจจุบันมีวางขายในภัตตาคาร ห้างสรรพสินค้า และร้านซื้อสะดวกยี่สิบสี่ชั่วโมงด้วย นอกจากนี้ ญี่ปุ่นยังผลิตทาโกยากิแช่แข็งส่งออกไปขายนอกประเทศเป็นอันมาก และทาโกยากิกลายเป็นอาหารประจำถิ่นโอซากะและคันไซ

**ที่มาของคำ**
คำว่า "ยากิ" นั้นมาจาก คำ "ยากุ" (yaku) หมายถึง ทอด ย่าง หรือปิ้ง และเป็นคำประกอบชื่ออาหารอีกหลายชนิดของญี่ปุ่น เช่น เท็ปปังยากิ, ยากิโตริ, เทริยากิ และสุกี้ยากี้

**กระทะหลุม**
สำหรับกระทะหลุมอันมีไว้ทอดหรือปิ้งทาโกยากินั้น ภาษาญี่ปุ่นเรียก "ทาโกยากิกิ" (takoyaki-ki) หรือ "ทาโกยากินาเบะ" (takoyaki-nabe) ทำจากเหล็กหล่อ (cast iron) ลักษณะเป็นหลุมกลม ๆ เล็ก ๆ ใช้หยอดทาโกยากิลงไปเมื่อกระทะร้อนได้ที่แล้ว แต่บางที เครื่องทำทาโกยากิที่ต่อกับแก๊สหุงต้มก็นิยมใช้ในเทศกาลต่าง ๆ และเครื่องใช้ไฟฟ้าลักษณะอย่างเตาก็นิยมใช้ทำทาโกยากิในครัวเรือน

**ดูเพิ่ม**
 อาหารญี่ปุ่น- ยอร์กเชอร์พุดดิง- โอโกโนมิยากิ

**อ้างอิง**
หมวดหมู่:อาหารข้างถนน
หมวดหมู่:อาหารจากเนื้อหมึก
หมวดหมู่:อาหารญี่ปุ่น
Day & Night (ภาพยนตร์ พ.ศ. 2553)

Day & Night เป็นภาพยนตร์สั้นของพิกซาร์ซึ่งกำกับโดย เท็ดดี้ นิวตัน โดยเป็นเรื่องราวของ กลางวัน และ กลางคืน ซึ่งเคยจัดฉายก่อน ทอย สตอรี่ 3 แต่ได้รับการเปิดตัวพร้อมกันกับ ทอย สตอรี่ 3 ในรูปแบบดีวีดี

**เนื้อเรื่องย่อ**

**การผลิต**
สิ่งที่ปรากฏภายในตัวละครล้วนสร้างสรรค์จากคอมพิวเตอร์แอนิเมชัน โดยใช้เทคนิคการบังที่ช่วยให้ตัวละคร 2 มิติได้แสดงโลก 3 มิติที่ปรากฏขึ้นภายในร่างของพวกเขา

**รางวัลที่ได้รับ**
Day & Night ได้รับการเสนอชื่อเข้าชิงรางวัลอคาเดมีแอนิเมชันขนาดสั้นยอดเยี่ยม ที่งานประกาศผลรางวัลออสการ์ ครั้งที่ 83  ภาพยนตร์ชุดนี้ชนะภาพยนตร์สั้นยอดเยี่ยมในรายการอะนิเมะอะวอร์ดครั้งที่ 38  วิฌวลเอ็ฟเฟ็กต์โซไซตี้ยังให้รางวัลแก่ Day & Night สำหรับความสำเร็จที่โดดเด่นในฐานะแอนิเมชันขนาดสั้น

**อ้างอิง**
หมวดหมู่:ภาพยนตร์อเมริกันที่ออกฉายในปี พ.ศ. 2553
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยพิกซาร์
หมวดหมู่:ทอย สตอรี่
กาฆามาร์กา

กาฆามาร์กา (Cajamarca) เป็นเมืองในประเทศเปรู ตั้งอยู่ทางเหนือของประเทศ ในแคว้นกาฆามาร์กา อยู่สูงจากระดับน้ำทะเลปานกลาง 2,700 ม. (8,900 ฟุต) มีประชากรราว 217,000 คน อยู่ในภูมิอากาศร้อนชื้นศูนย์สูตร จึงมีอากาศอบอุ่น แห้งและมีแสงแดด มีดินที่อุดมสมบูรณ์ เมืองเป็นที่รู้จักในเรื่องผลิตภัณฑ์เครื่องใช้ประจำวันและชีส เมืองตั้งอยู่ในเขตเหมืองแร่ ผลิตสิ่งทอ เครื่องหนัง มีโบสถ์สร้างในคริสต์ศตวรรษที่ 17 และมหาวิหารสร้างในคริสต์ศตวรรษที่ 18 พิพิธภัณฑ์ และมหาวิทยาลัย อยู่ใกล้บริเวณพุน้ำร้อนซึ่งรู้จักกันในชื่อ สถานที่อาบน้ำของชาวอินคา กษัตริย์อินคาองค์สุดท้ายถูกปีซาร์โรนักรบชาวสเปนสำเร็จโทษที่เมืองนี้เมื่อ ค.ศ. 1533

**อ้างอิง**
หมวดหมู่:เมืองในประเทศเปรู
หมวดหมู่:แคว้นกาฆามาร์กา
มารีน เลอ แปน

มารีน เลอ แปน (Marine Le Pen; เกิด มารียง อาน แปรีน "มารีน" เลอ แปน (Marion Anne Perrine "Marine" Le Pen) เมื่อวันที่ 5 สิงหาคม ค.ศ. 1968) เป็นนักกฎหมายและนักการเมืองชาวฝรั่งเศสทางฝ่ายขวาจัด 
เลอ แปน เป็นลูกสาวคนเล็กของฌ็อง-มารี เลอ แปน พ่อของเธอเป็นประธานพรรคแนวร่วมแห่งชาติ
เธอเขาในวงการการเมืองในค.ศ. 1986 แต่จากค.ศ. 1998 ได้รับเลือกตั้งต่าง ๆ และดำรงตำแหน่งต่าง ๆ เช่น สมาชิกสภาแคว้นนอร์-ปาดกาแล (ค.ศ. 1998 - 2004; ค.ศ. 2010 - 2015) สมาชิกสภาแคว้นอีล-เดอ-ฟร็องส์ (ประจำจังหวัดโอดแซน ระหว่างค.ศ. 2004 - 2010) สมาชิกสภาแคว้นโอดฟร็องส์ (ค.ศ. 2016 - 2021) หรือสมาชิกสภาจังหวัดปาดกาแล ตั้งแต่ค.ศ. 2021
มารีน เลอ แปน ได้รับเลือกตั้งเป็นสมาชิกรัฐสภายุโรปประจำเขตแคว้นอีล-เดอ-ฟร็องส์ ระหว่างค.ศ. 2004 - 2009 จากนั้นได้รับเลือกตั้งสมัยที่ 2 ในประจำเขตฝรั่งเศสตะวันตกเฉียงเหนือ ระหว่างค.ศ. 2009 ถึงปีค.ศ. 2017 ได้รับเลือกตั้งเป็นสมัยที่ 3 ในการเลือกตั้งของค.ศ. 2014
เหตุการสำคัญของเธอบนวงการการเมืองคือเป็นการลงสมัครในการเลือกตั้งประธานาธิบดีฝรั่งเศสของพรรคแนวร่วมแห่งชาติ ซึ่งต่อจากลงสมัครของพ่อของเธอและการได้รับเลือกตั้งเป็นประธานใหม่ของพรรคในค.ศ. 2011 
เธอลงสมัครครั้งแรกในการเลือกตั้งของค.ศ. 2012 ซึ้งได้รับคะแนนเป็นจำนวนมากอันดับที่ 3 เนื่องจากได้รับ 17.9% 
จากนั้นเธอลงสมัครครั้งที่ 2 ในการเลือกตั้งของค.ศ. 2017 แล้วได้ผ่านรอบที่ 2 เนื่องจากได้รับคะแนนเป็นจำนวนมากอันดับที่ 2 (หรือ 21.3%) แต่กลับไม่ได้รับเลือกตั้งเนื่องจากได้รับคะแนนกว่า 33.9% เอง
ในการเลือกตั้งของค.ศ. 2022 เลอ แปน ลงสมัครอีกครั้งและผ่านรอบที่ 2 อีกครั้ง เนื่องจากได้รับคะแนนกว่า 23.1% แต่กลับไม่ได้รับเลือกตั้งอีกครั้ง เนื่องจากได้รับคะแนนกว่า 41.4% เอง
ในที่สุดเธอได้รับการเลือกตั้งเป็นสมาชิกสมัชชาแห่งชาติฝรั่งเศส ในการเลือกตั้งของค.ศ. 2017 ประจำเขตที่ 11 ของจังหวัดปาดกาแล แล้วได้รับเลือกตั้งเป็นสมัยที่ 2 ในการเลือกตั้งของค.ศ. 2022 หลังการเลือกตั้งครั้งนี้ เธอได้รับเลือกตั้งเป็นประธานกลุ่มของพรรคแนวร่วมแห่งชาติในสมัชชาแห่งชาติ

**บรรณานุกรม**
  À contre flots, Jacques Grancher, 2006 2-7339-0957-6 (autobiography) fr-  Pour que vive la France, Jacques Grancher, 2012, 260 pages fr

**เชิงอรรถ**

**อ้างอิง**

**แหล่งข้อมูลอื่น**
  Profile on the European Parliament's official website- access-date=29 April 2017- 103096
หมวดหมู่:นักการเมืองฝรั่งเศส
หมวดหมู่:บุคคลจากจังหวัดโอดแซน
กระแสอนุรักษ์

กระแสอนุรักษ์ (conservation movement) หรือรู้จักกันในชื่อ การอนุรักษ์ธรรมชาติ เป็นขบวนการทางสังคม การเมือง และสิ่งแวดล้อม เพื่อปกป้อง คุ้มครอง รักษาไว้ซึ่งทรัพยากรธรรมชาติ อันรวมไปถึงสภาพทางธรณีวิทยา สภาพทางอุทกวิทยา สภาพทางบรรยากาศศาสตร์ สัตว์ พืช เห็ดรา สิ่งมีชีวิตอื่น ๆ ถิ่นที่อยู่ และสภาพแวดล้อมที่เหมาะสมแก่การดำเนินอยู่ของสัตว์ พืช เห็ดรา สิ่งมีชีวิตอื่น ๆเหล่านั้น เพื่อให้ดำรงอยู่ได้ในอนาคต
กระแสอนุรักษ์ในยุคเริ่มแรกประกอบด้วยการประมง การจัดการสัตว์ป่า การทำป่าไม้อย่างยั่งยืน การอนุรักษ์ดินและน้ำ ต่อมาได้ขยายขอบเขตออกไป ตั้งแต่ใช้การจัดการทรัพยากรธรรมชาติที่ยั่งยืนและการรักษาพื้นที่ไร้มนุษย์อาศัย ไปจนถึงการรักษาความหลากหลายทางชีวภาพ
กระแสอนุรักษ์อาจมีความหมายเป็นส่วนหนึ่งของการอนุรักษ์สิ่งแวดล้อม แต่หลายคนแย้งว่า กระแสอนุรักษ์กับการอนุรักษ์สิ่งแวดล้อม นั้นแตกต่างกันทั้งแนวคิดและวิธีปฏิบัติ โดยเฉพาะในสหรัฐอเมริกา กระแสอนุรักษ์แตกต่างอย่างชัดเจนจากการอนุรักษ์สิ่งแวดล้อม ที่กระแสอนุรักษ์นั้นมีจุดมุ่งหมายเพื่อรักษาทรัพยากรธรรมชาติสำหรับการใช้ประโยชน์จากมนุษย์อย่างยั่งยืน
ส่วนในพื้นที่อื่นของโลก กระแสอนุรักษ์นั้นมีความความหมายที่กว้างกว่าโดยรวมการจัดสรรพื้นที่ธรรมชาติและการคุ้มครองสัตว์ป่า เพื่อคุณค่าอื่นๆของมันด้วยนอกเหนือจากประโยชน์สำหรับมนุษย์

**อ้างอิง**

**แหล่งข้อมูลอื่น**
  A history of conservation in New Zealand date=2008-08-30 -  For Future Generations, a Canadian documentary on conservation and national parks
การอนุรักษ์
หมวดหมู่:สิ่งแวดล้อม
หมวดหมู่:ธรรมชาติ
กุ้งมดแดง

กุ้งมดแดง (Dancing shrimp, Hinge-beak shrimp, Camel shrimp; Rhynchocinetes durbanensis) เป็นกุ้งขนาดเล็กชนิดหนึ่ง  อยู่ในวงศ์กุ้งมดแดง (Rhynchocinetidae)
เป็นกุ้งขนาดเล็กที่มีสีสันสวยงาม โดยมีสีแดงสลับสีขาวเป็นตารางทั้งลำตัว หลังมีสันนูนไม่โค้งมน ส่วนหัวและอกรวมมีปล้องหนึ่งคู่ สันกรีสูงและปลายคม ส่วนของกรีมีลักษณะเป็นสามเหลี่ยมมีสีแดงอยู่ด้านล่าง ด้านบนเป็นสีขาวมีหนวดสองคู่ หนวดคู่แรกมีขนาดเล็กอยู่บนสันกรี หนวดคู่ที่สองมีความยาวประมาณสองเท่าของลำตัว ส่วนระยางค์อก แม็กซิลลิเพด เปลี่ยนเป็นลักษณะแหลมยาวเรียว ขาเดินมีสีขาวสลับแดงห้าคู่ ขาเดินคู่แรกเปลี่ยนไปเป็นก้ามเพื่อใช้สำหรับหยิบจับอาหาร ลำตัวมีขาสำหับว่ายน้ำห้าคู่ มีทั้งหมดหกปล้อง หางมีหนึ่งปล้อง ปลายหางเรียว แพนหางมีสี่ใบ
มีขนาดโตเต็มที่ประมาณ 1.4 นิ้ว เป็นกุ้งที่พบได้ง่ายในแนวปะการังของเขตร้อนทั่วโลก พฤติกรรมชอบอยู่รวมกันเป็นฝูง หลบซ่อนอยู่ตามโพรงหินหรือปะการัง หากินในเวลากลางคืน โดยกินแพลงก์ตอนพืชและสัตว์ สัตว์น้ำขนาดเล็ก รวมถึงตัวอ่อนของปะการังบางชนิดเป็นอาหาร และซากพืชซากสัตว์ต่าง ๆ ด้วย
กุ้งมดแดงหากตกใจ สีจะซีดลง
ตัวผู้เมื่อโตเต็มวัยจะมีลักษณะลำตัวที่ผอมเพรียวกว่าตัวเมีย หัวเชิดขึ้นเล็กน้อย โคนหางและระยางค์ที่หางเล็กกว่า ขณะที่ตัวเมียจะมีลำตัวที่อวบกว่าเพื่อใช้ในการเก็บไข่บริเวณท้อง
จัดเป็นกุ้งชนิดหนึ่งที่มีความไวต่อการเปลี่ยนแปลงของคุณน้ำเป็นอย่างมาก เพื่อแหล่งน้ำที่อยู่อาศัยเกิดการเปลี่ยนแปลงไปในทางที่เลวลง กุ้งจะย้ายที่อยู่หรือปรับตัวให้เข้ากับสภาพที่เปลี่ยนไป ซึ่งหากปรับตัวไม่สำเร็จก็จะตาย
กุ้งมดแดง ปัจจุบันสามารถเพาะขยายพันธุ์ได้แล้วโดยหน่วยงานของกรมประมง และด้วยความที่เป็นกุ้งที่มีสีสันสวยงาม มีขนาดเล็ก เลี้ยงง่าย จึงเป็นที่นิยมเลี้ยงกันในตู้ปลา โดยเฉพาะตู้ที่มีการเลี้ยงปะการัง 

**อ้างอิง**

**แหล่งข้อมูลอื่น**
  เพื่อนเกษตร:เพาะเลี้ยงกุ้งมดแดง จากช่อง 7
หมวดหมู่:ครัสเตเชียนที่เป็นสัตว์เลี้ยง
หมวดหมู่:กุ้ง
กรดฮิวมิก

กรดฮิวมิก (humic acid) เป็นส่วนประกอบหลักของดินสสารฮิวมิก (humic substances) ซึ่งสสารฮิวมิกเป็นสารประกอบหลักของดิน (ฮิวมัส), พีต, ถ่านหิน, แม่น้ำในที่ดอนหลายแห่ง, หนองน้ำ (dystrophic lakes), และน้ำมหาสมุทร กรดฮิวมิกเกิดขึ้นโดยกระบวนการย่อยสลายในทางชีวภาพของสารอินทรีย์ที่ตายลง กรดฮิวมิกไม่ใช่กรดเดี่ยวๆ แต่เป็นการผสมของกรดหลายๆชนิดที่อยู่ในกลุ่มกรดคาร์บอกซิลิกและฟีนอล (phenol) โดยส่วนผสมนี้ (กรดฮิวมิก) จะมีลักษณะการทำงานคล้ายกับ dibasic acid หรือ บางครั้งก็คล้ายกับ tribasic acid
กรดฮิวมิกสามารถจะจับตัวกับไอออนที่พบได้ทั่วไปในสิ่งแวดล้อมมาเป็นสารประกอบโคออร์ดิเนชัน (coordination complex) ได้
กรดฮิวมิกและกรดฟูลวิก (fulvic acid) ถูกใช้อย่างกว้างขวางในการช่วยปรับปรุงดินสำหรับเกษตรกรรม และแม้ไม่แพร่หลายเท่ากับการใช้ในเกษตรกรรม กรดทั้งสองนี้ยังถูกใช้เป็นอาหารเสริมสำหรับคนด้วย

**การเกิดและสกัดกรดฮิวมิก**
สสารฮิวมิกเกิดจากการย่อยสลายทางชีวภาพของพืชที่ตายแล้ว (เช่น lignin) จากจุลินทรีย์ สสารฮิวมิกจะยากต่อการที่จะถูกย่อยสลายทางชีวภาพต่อไป คุณสมบัติและโครงสร้างโดยละเอียดของสสารฮิวมิกนี้จะขึ้นกับสภาพของแหล่ง น้ำ ดิน และวิธีการสกัดสสารฮิวมิกขึ้นมา อย่างไรก็ตามคุณสมบัติทั่วไปโดยเฉลี่ยของสสารฮิวมิกจากแหล่งต่างๆค่อนข้างจะใกล้เคียงกัน
สสารฮิวมิกในดินและตะกอนสามารถจะเป็นได้เป็น 3 ส่วนใหญ่ ๆ คือ กรดฮิวมิก กรดฟูลวิก และฮิวมิน (humin)
กรดฮิวมิกและฟูลวิกสกัดจากดินได้เป็นของเหลวในรูปสารแขวนลอย
กรดฮิวมิกจะตกตะกอนจากสารแขวนลอยนี้โดยการปรับค่าพีเอชให้เป็น 1 โดยการใช้กรดเกลือ ส่วนกรดฟูลวิกจะยังคงแขวนลอยอยู่

**ข้อมูลเพิ่มเติม**
 isbn=3540639101 

**อ้างอิง**

**แหล่งข้อมูลอื่น**
  International Humic Substances Society
หมวดหมู่:ธรณีวิทยา
หมวดหมู่:เกษตรกรรม
หมวดหมู่:กรดอินทรีย์
เฟินก้านดำทองแถม

เฟินก้านดำทองแถม Adiantum thongthamii Suksathan เป็นเฟินก้านดำชนิดใหม่ของโลก ถูกค้นพบใน พ.ศ. 2547 เป็นเฟิร์นก้านดำขนาดเล็กที่แตกต่างจากชนิดอื่น โดยดูจากใบประกอบแบบขนนกชั้นเดียว ใบย่อย 3-6-9 คู่ รูปพัดแผ่กว้าง มีขนนุ่มสีเทาเงินปกคลุมอยู่หนาแน่น และมีกลุ่มของอับสปอร์ต่อใบย่อยจำนวนมากได้ถึง 21 กลุ่ม 
พบครั้งแรกโดยดร.ปิยเกษตร สุขสถาน นักพฤกษศาสตร์จากสวนพฤกษศาสตร์สิริกิติ์ พบที่สันเขาแหลม เกาะช้าง จังหวัดตราด ชื่อสปีชีส์ตั้งเป็นเกียรติให้แก่ รศ.มล. จารุพันธ์ ทองแถม

**อ้างอิง**
หมวดหมู่:สกุลเฟินก้านดำ
Lowenstein-Jensen medium

ไฟล์:TB Culture.jpg|thumb|Mycobacterium tuberculosis
Lowenstein-Jensen medium หรือชื่อย่อ LJ medium เป็นอาหารเลี้ยงเชื้อ สำหรับไมโคแบคทีเรียม โดยเฉพาะ Mycobacterium tuberculosis เมื่อเจริญบน LJ medium, M. tuberculosis จะเกิดเป็นโคโลนีสีน้ำตาล มีแกรนูล (บางครั้งเรียก สีน้ำตาล ขรุขระ) โดยต้องบ่มเชื้อไว้เป็นเวลานานประมาณ 4 สัปดาห์ เพราะ M. tuberculosis โตช้าเมื่อเทียบกับแบคทีเรียอื่นๆ

**ส่วนประกอบ**
ส่วนประกอบโดยทั่วไป ที่ใช้เลี้ยง Mycobacterium tuberculosis คือ:- มาลาไคต์กรีน- กลีเซอรอล- แอสพาราจีน- แป้งมันฝรั่ง- ไข่- สารละลายธาตุอาหาร
** โพแทสเซียมไดไฮโดรเจนฟอสเฟต
** แมกนีเซียมซัลเฟต
** โซเดียมซิเตรต
อาจเติมเพนนิซิลลิน และกรดนาลิดิซิก ปริมาณเล็กน้อยเพื่อป้องกันการเจริญของแบคทีเรียแกรมบวก และแบคทีเรียแกรมลบ และจำกัดการเจริญของไมโคแบคทีเรียเท่านั้น การเติมสีมาลาไคต์กรีนเพื่อยับยั้งแบคทีเรียชนิดอื่น การเติมกลีเซอรอลจะเพิ่มการเจริญของ Mycobacterium tuberculosis ส่วนที่เป็นแป้งอาจจะตัดออกได้

**อาหารสูตรดัดแปลง**
อาหารสูตร LJ medium เป็นที่นิยมที่สุดในการเลี้ยงไมโคแบคทีเรีย ดังที่มีคำแนะนำโดยสหพันธ์องค์กรต่อต้านวัณโรคและโรคปอดนานาชาติ (International Union against Tuberculosis and Lung Disease, IUATLD) และได้มีการพัฒนาอาหารสูตรดัดแปลงขึ้นมา เช่น

**อาหารแข็ง**
 มีไข่ - Petragnini medium and Dorset medium- Middlebrook 7H10 Agar- Middlebrook 7H11 Agar- มีเลือด - Tarshis medium- มีซีรัม - Loeffler medium- มีมันฝรั่ง - Pawlowsky medium

**อาหารเหลว**
 Dubos' medium- Middlebrook 7H9 Broth- Proskauer and Beck's medium- Sula's medium- Sauton's medium

**อ้างอิง**
หมวดหมู่:อาหารเลี้ยงเชื้อ
Middlebrook 7H10 Agar

Middlebrook 7H10 Agar เป็นอาหารแข็งที่ใช้เลี้ยงเชื้อแบคทีเรียสกุล Mycobacterium โดยเฉพาะMycobacterium tuberculosis อาหารสูตร 7H10 medium จะทำให้มีเชื้ออื่นปนเปื้อนได้น้อยกว่าอาหารที่มีไข่เป็นองค์ประกอบ ซึ่งใช้ทั่วไปสำหรับมัยโคแบคทีเรีย

**ส่วนประกอบ**
 แอมโมเนียมซัลเฟต- โมโนโพแทสเซียมฟอสเฟต- ไดโซเดียมฟอสเฟต- โซเดียมซิเตรต- แมกนีเซียมซัลเฟต- แคลเซียมคลอไรด์- ซิงค์ซัลเฟต- คอปเปอร์ซัลเฟต- แอล-กลูตาเมต (เกลือโซเดียม)- แอมโมเนียมเฟอริกซิเตรต- ไพริดอกซีนไฮโดรคลอไรด์- ไบโอติน- มาลาไคท์กรีน- วุ้น
อ่านผลเชื้อภายใน 5–7 วันหลังจากเลี้ยง และทุกสัปดาห์จนกว่าจะครบ 8 สัปดาห์

**อ้างอิง**

**แหล่งข้อมูลอื่น**
  Middlebrook 7H10 Agar
หมวดหมู่:อาหารเลี้ยงเชื้อ
Mycobacterium tuberculosis

Mycobacterium tuberculosis (ติดสีแดง) ในเนื้อเยื่อ(ติดสีน้ำเงิน)
Mycobacterium tuberculosis (MTB) เป็นแบคทีเรียก่อโรคในสกุล Mycobacterium และเป็นสาเหตุของวัณโรค ค้นพบครั้งแรกเมื่อ พ.ศ. 2425 โดยโรแบร์ท ค็อค M. tuberculosis มีลักษณะพิเศษคือมีส่วนที่เป็นไขห่อหุ้มเซลล์ (มักจะเป็น mycolic acid) ทำให้ย้อมสีแบบแกรมไม่ติด ต้องใช้การย้อมแบบ acid-fast แทน M. tuberculosis เป็นเชื้อที่ต้องการออกซิเจนในการเจริญสูงมาก เป็นเชื้อก่อโรคในทางเดินหายใจของสัตว์เลี้ยงลูกด้วยนม MTB ติดเชื้อที่ปอด วิธีที่ใช้ในการวินิจฉัยได้แก่ tuberculin skin test, การย้อมสี acid-fast และเอกซเรย์ปอด
จีโนมของ M. tuberculosis ได้หาลำดับเบสแล้วเมื่อ พ.ศ. 2541
M. tuberculosis มาจากสกุล Mycobacterium ซึ่งมีสมาชิกที่เป็นที่รู้จักแล้วหลายร้อยสปีชีส์ ซึ่งที่เป็นที่รู้จักอย่างแพร่หลายคือ M. tuberculosis และ M. leprae (leprosy) M. tuberculosis มีความหลากหลายทางพันธุกรรม ซึ่งเป็นผลมาจากความแตกต่างของฟีโนไทป์ระหว่างเชื้อที่คัดแยกได้ทางคลินิก สายพันธุ์ที่ต่างกันของM. tuberculosis เกี่ยวข้องกับความแตกต่างทางภูมิศาสตร์ แต่ไม่มีผลต่อการวินิจฉัยและการผลิตวัคซีน โดยวิวัฒนาการในระดับเล็กน้อยจะส่งผลต่อความเหมาะสม และกลไกในการแพร่กระจายของสายพันธุ์ที่ดื้อยาปฏิชีวนะ 

**ประวัติ**
M. tuberculosisถูกค้นพบครั้งแรกเมื่อ 24 มีนาคม พ.ศ. 2425 โดย Robert Koch ซึ่งต่อมาได้รับรางวัลโนเบลสาขาสรีรวิทยาหรือการแพทย์สำหรับการค้นพบนีใน พ.ศ. 2448 ซึ่งเรียกแบคทีเรียนี้ว่า "Koch's bacillus".
การปรากฏของวัณโรคพบได้ทั่วไปในประวัติศาสตร์ แต่มีการเปลี่ยนชื่อหลายครั้ง ใน พ.ศ. 2263 เริ่มมีการเก็บตัวอย่างจากผู้ป่วยวัณโรค ดังที่นายแพทย์ Benjamin Marten ได้อธิบายไว้ใน A Theory of Consumption ว่าวัณโรคอาจเกิดจากสิ่งมีชีวิตขนาดเล็กที่ส่งผ่านระหว่างผู้ป่วยทางอากาศ 

**อ้างอิง**

**แหล่งข้อมูลอื่น**
  Database date=2012-03-09  of Mycobacterium tuberculosis genome sequences and related information.
หมวดหมู่:แบคทีเรียก่อโรค
หมวดหมู่:วัณโรค
หมวดหมู่:Mycobacteria
แม่แบบ:โปรดเรียบเรียงใหม่/doc

Use this template in the body of an article as a request for other editors to clarify text that is difficult to understand. When the problem is not with the wording, but the sourcing, one may use specify instead. For dealing with dubious information, please use one of the following: citation needed, verify source, dubious or disputed-inline. This template is a self-reference and so is part of the Wikipedia project rather than the encyclopedic content.

**Usage**
This is an in-line template, place the template immediately after the material in question, as one would do with a footnote. For example:

The above text will cause the tag  to appear inline. This tag is linked to Wikipedia:Please clarify for further information. 

**Categorisation**
Adding this template to an article will automatically place the article into :Category:Wikipedia articles needing clarification.

**Parameters**
date:
This template allows an optional date parameter that records when the tag was added.
One can specify the date manually. For example, to date the tag in the current month, enter .  Even more simply, one can simply use  to get the same result.
reason:
Because it may not be immediately apparent to other editors what about the tagged passage is in need of clarification, it is generally helpful to add a brief reason for the tag: what the problem is (this is preferable to using an HTML  after the tag, as it is more tidy to keep all of the clarify-related code inside the template).  The reason parameter is not displayed or otherwise acted upon by the template; it is simply present in the source code for editors' benefit.  If the explanation would be lengthy, use the article's talk page.
Other:
One can specify additional text to appear before and or after the "clarify" tag. For example

will cause a question mark to appear before "clarify" like thispre-text=?, and 

will cause text to appear after "clarify" like thispost-text=(complicated jargon). You can use this feature to link to a discussion on the article's talk page:


**Redirects**
The alternative names huh, what, how?, clarify me and clarifyme are all redirects to this template.

**See also**
Template:Ambiguous
*Template:Confusing
*Template:Definition
*Template:Elucidate
*Wikipedia:Citing sources
*Wikipedia:Explain jargon
*Wikipedia:Please clarify
ar:قالب:توضيح مرجع
en:Template:Clarify
fr:Modèle:Pas clair
fi:Malline:Selvennä
id:Templat:Clarify me
it:Template:Chiarire
pt:Predefinição:Esclarecer
ru:Шаблон:Прояснить
sr:Шаблон:Clarify
sv:Mall:Förtydliga här
เวรี่ทีวี

เวรี่ทีวี (VERY TV) เป็นสถานีโทรทัศน์ดนตรีและบันเทิง ทั้งไทยและต่างประเทศและเนื้อหาเกี่ยวกับการดำเนินชีวิต รวมถึงกิจกรรมของวัยรุ่น ภายใต้การบริหารของบริษัทเวรี่ เอ็นเตอร์เทนเมนต์ ออกอากาศทางทรูวิชั่นส์ ช่อง 64 และ 79 ออกอากาศครั้งแรกเมื่อวันที่ 16 พฤษภาคม พ.ศ. 2554 (ทางช่องทรูวิชั่นส์ 85) โดยมิวสิกวิดีโอเพลงแรกที่เปิดคือเพลง "คิกสตาตส์" โดยศิลปินเอกแซมเพิล มีผู้รับชมได้ 2 ล้านครัวเรือน หรือ 8 ล้านคน บริษัทเวรี่ทีวี ประกอบกิจการรับจ้างโฆษณาสื่อและสื่อประสม

**รายการ**
 U Made- Teen Circle- On-air Live- VRZO- The Flicks- Asian Delight- An Yong Saturday- Sakura Sunday- Sharpen จ๊าบเป็ด- Very News- The Big Night Out- Super Duper Hits- Yo Words Up!- Boomtown's Flick- Boomtown's Tune- Very Special- Cheeze TV D.I.Y.- Levi's Girl ID

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเวรี่ ทีวี date=2011-10-28 
หมวดหมู่:สถานีโทรทัศน์ในประเทศไทย
หมวดหมู่:ทรูวิชั่นส์
บัณฑูร สุภัควณิช

บัณฑูร สุภัควณิช (เกิด 13 เมษายน พ.ศ. 2492) อดีตเลขาธิการนายกรัฐมนตรี ในรัฐบาล ยิ่งลักษณ์ ชินวัตร อดีตสมาชิกสภาผู้แทนราษฎร สังกัดพรรคเพื่อไทย และอดีตผู้อำนวยการสำนักงบประมาณ

**ประวัติ**
บัณฑูร สุภัควณิช เกิดเมื่อวันที่ 13 เมษายน พ.ศ. 2492 สำเร็จการศึกษาระดับปริญญาตรี สาขาวนศาสตร์ จากมหาวิทยาลัยเกษตรศาสตร์ เมื่อปี พ.ศ. 2514 ระดับปริญญาโท ด้านรัฐประศาสนศาสตร์ จากมหาวิทยาลัยอีสเทิร์นเคนทักกี สถาบันอุดมศึกษาของรัฐในริชมอนด์เมื่อปี พ.ศ. 2517 และเป็นเพื่อนร่วมรุ่นกับ ทักษิณ ชินวัตร อดีตนายกรัฐมนตรี จากนั้นในปี พ.ศ. 2540 ได้ผ่านการศึกษาอบรมปริญญาวิทยาลัยป้องกันราชอาณาจักร (วปอ.) รุ่นที่ 39 และสำเร็จการศึกษาระดับปริญญาตรี สาขารัฐศาสตร์ ในปี พ.ศ. 2545 จากมหาวิทยาลัยรามคำแหงอีกแห่งหนึ่งด้วย
บัณฑูร สุภัควณิช สมรสกับรัตนา สุภัควณิช มีบุตร 2 คน คือ นาย ณภัทร สุภัควณิช และดวงดาลัด สุธาธรรม

**การทำงาน**
บัณฑูร สุภัควณิช เป็นข้าราชการพลเรือน สังกัดกระทรวงการคลังและสำนักนายกรัฐมนตรี เคยดำรงตำแหน่งผู้อำนวยการศูนย์งบประมาณส่วนภูมิภาคและท้องถิ่น ในปี พ.ศ. 2537 และได้รับแต่งตั้งให้ดำรงตำแหน่ง ผู้อำนวยการสำนักงบประมาณ ในระหว่างปี พ.ศ. 2551 ถึง พ.ศ. 2552 
ต่อมาได้รับพระมหากรุณาธิคุณโปรดเกล้าฯ แต่งตั้งให้ดำรงตำแหน่ง คณะกรรมการกิจการโทรคมนาคมแห่งชาติ ในระหว่างปี พ.ศ. 2552 ถึง พ.ศ. 2554 
ในการเลือกตั้งทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ พรรคเพื่อไทย ต่อมาได้รับแต่งตั้งเป็นเลขาธิการนายกรัฐมนตรี (นางสาวยิ่งลักษณ์ ชินวัตร) เมื่อวันที่ 25 สิงหาคม พ.ศ. 2554 และได้ลาออกจากการเป็นสมาชิกสภาผู้แทนราษฎร ต่อมาได้ลาออกจากตำแหน่งเลขาธิการนายกรัฐมนตรี เมื่อปลายเดือนกุมภาพันธ์ พ.ศ. 2555
ในวันที่ 7 มิถุนายน พ.ศ. 2559 ได้รับโปรดเกล้า ฯ แต่งตั้งให้ดำรงตำแหน่งนายกสภา มหาวิทยาลัยกาฬสินธุ์ 

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกมลาไสย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:บุคคลจากคณะวนศาสตร์ มหาวิทยาลัยเกษตรศาสตร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลอีสาน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาสถาบันอุดมศึกษาในประเทศไทย
วัดสนธิกรประชาราม

วัดสนธิกรประชาราม เป็นวัดราษฎร์ ในสังกัดคณะสงฆ์ธรรมยุติกนิกาย ตั้งอยู่ ณ อำเภอเมืองเพชรบูรณ์ จังหวัดเพชรบูรณ์ ประเทศไทย สร้างขึ้นเมื่อ พ.ศ. 2533 ได้รับรองเป็นวัดในพุทธศาสนาเมื่อ พ.ศ. 2535 และได้รับพระราชทานวิสุงคามสีมาเมื่อ พ.ศ. 2547

**ประวัติ**
และ ถวายให้วัดเพชรวรารามในงานสอบธรรมสนามหลวง ประจำปี 2531 ณ วัดเพชรวราราม ตำบลในเมือง อำเภอเมืองเพชรบูรณ์ จังหวัดเพชรบูรณ์ ต่อมา วัดเพชรวรารามได้จัดซื้อที่ดินเพิ่มเติมอีกจำนวน 6 ไร่ 3 งาน รวมมีเนื้อที่ทั้งสิ้น 12 ไร่ 3 งาน
กรมการศาสนา กระทรวงศึกษาธิการ ได้อนุญาตให้สร้างวัดเมื่อวันที่ 20 พฤศจิกายน พ.ศ. 2533 โดยมีวลีรัตน์ ลำใย เป็นผู้รับใบอนุญาตในการสร้าง
กระทรวงศึกษาธิการประกาศตั้งเป็นวัดในพระพุทธศาสนา เมื่อวันที่ 17 มีนาคม พ.ศ. 2535 โดยให้ชื่อว่า “วัดสนธิกรประชาราม” และได้รับพระราชทานวิสุงคามสีมา เมื่อวันที่ 19 พฤษภาคม พ.ศ. 2547
ชื่อ "วัดสนธิกรประชาราม" มาจากคำว่า "สนธิ" ซึ่งมาจากชื่อของพระญาณวโรดม (สนธิ์ กิจฺจกาโร) ส่วนคำว่า "กร" มาจากสร้อยนามบรรดาศักดิ์ของขุนชำนาญนิธิกร และคำว่า "ประชา" หมายถึง ประชาชนทั่วไป สำหรับคำว่า "อาราม" หมายถึง วัดหรือสถานที่มีความร่มรื่น รวมเป็น "สนธิกรประชาราม" มีความหมายว่า วัด หรือ สถานที่มีความร่มรื่น ที่ขุนชำนาญนิธิกรและประชาชนร่วมกันสร้างเป็นอนุสรณ์แด่พระญาณวโรดม (สนธิ์ กิจฺจกาโร)

**ลำดับเจ้าอาวาส**

**สิ่งสำคัญภายในวัด**

**พระประธาน**
พระประธาน
พระประธานในอุโบสถ เป็นพระพุทธรูปปางมารวิชัย
แม่แบบ:เหตุการณ์ปัจจุบัน/2554 กรกฎาคม 12

*สำนักข่าวต่างประเทศรายงานว่า แพทย์ได้ผ่าตัดปลูกถ่ายเนื้อเยื่อที่ขาให้กับหนุ่มสเปนวัย 20 ปี ได้สำเร็จเป็นรายแรกของโลก  (mthai news)
*กกต.ประกาศรับรองสมาชิกสภาผู้แทนราษฎรได้จำนวน 358 คนจากทั้งหมด 500 คนและสั่งได้ระงับการเข้ารับตำแหน่งสมาชิกสภาผู้แทนราษฎรบางส่วนโดยหนึ่งในสมาชิกสภาผู้แทนราษฎรที่โดนสั่งระงับนี้มี  ยิ่งลักษณ์ ชินวัตร แกนนำเสื้อแดงทั้งหมด รวมอยู่ด้วย  (ข่าวสดออนไลน์) 
}
วิรุฬห์ พื้นแสน

พลตำรวจเอก วิรุฬห์ พื้นแสน (15 เมษายน พ.ศ. 2480) อดีตผู้ช่วยอธิบดีกรมตำรวจ อดีตนายตำรวจราชองครักษ์พิเศษและอดีตสมาชิกวุฒิสภา เป็นอดีตสมาชิกสภาผู้แทนราษฎร พรรคเพื่อไทย

**ประวัติ**
วิรุฬห์ เกิดเมื่อวันที่ 15 เมษายน พ.ศ. 2480 ที่บ้านเลขที่ 11 หมู่ 4 บ้านท่าสะพาน ตำบลกุดน้ำใส อำเภอพนมไพร จังหวัดร้อยเอ็ด เป็นบุตรคนที่ 2 จากทั้งหมด 12 คน ของนายสุทธิ และนางตา พื้นแสน (อาชีพครูประชาบาลในโรงเรียนประจำตำบลกุดน้ำใส) จบการศึกษาจากโรงเรียนร้อยเอ็ดวิทยาลัย และระดับปริญญาตรี ด้านรัฐประศาสนศาสตร์ จากโรงเรียนนายร้อยตำรวจ รุ่นที่ 12
วิรุฬห์ พื้นแสน สมรสกับนางเบญจา พื้นแสน (สกุลเดิม รัชตวัฒน์) มีบุตร 2 คน คือ นาวาอากาศตรี จิรัฐติ์ พื้นแสน และนายณัฐพงศ์ พื้นแสน

**การทำงาน**
วิรุฬห์ พื้นแสน เข้ารับราชการตำรวจจนกระทั่งเกษียณอายุราชการในตำแหน่ง ผู้ช่วยอธิบดีกรมตำรวจ เคยได้รับเลือกตั้งเป็นสมาชิกวุฒิสภา จังหวัดเชียงราย ในระหว่างปี พ.ศ. 2543 - 2549
ต่อจากนั้นจึงได้เข้าร่วมงานการเมืองกับพรรคพลังประชาชน และได้รับเลือกตั้งเป็นสมาชิกสภาผู้แทนราษฎร แบบสัดส่วน ในปี พ.ศ. 2550 ต่อมาได้รับเลือกตั้งในระบบบัญชีรายชื่อ พ.ศ. 2554 และได้รับแต่งตั้งเป็นประธานคณะกรรมาธิการกฎหมาย การยุติธรรมและสิทธิมนุษยชน สภาผู้แทนราษฎร
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 28 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพนมไพร
หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาจังหวัดเชียงราย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนร้อยเอ็ดวิทยาลัย
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
คำพิพากษา (แก้ความกำกวม)

คำพิพากษา (judgment) อาจหมายถึง- คำพิพากษา คำวินิจฉัยชี้ขาดของศาลในประเด็นแห่งคดีที่ฟ้องต่อศาล- คำพิพากษา (นวนิยาย) วรรณกรรมรางวัลซีไรต์ พ.ศ. 2525 ประพันธ์โดย ชาติ กอบจิตติ- คำพิพากษา (ภาพยนตร์) ละครโทรทัศน์และภาพยนตร์
ru:Наборы и издания Magic: The Gathering#Одиссея /Odyssey (2001/2002)
แม่แบบ:ที่ไหน/doc

==Usage**
Parameters:- "date=": Since when the tag has been in place; for example: - "talk=" (yes or no; defaults to no): Whether to display a link to the talk page ("— see talk page"); for example: 
note
The template automatically adds pages to :Category:Vague or ambiguous geographic scope, or a dated subcategory thereof.

**See also**
 Wikipedia:WikiProject Countering systemic bias- Wikipedia:WikiProject Inline Templates- :Category:Inline cleanup templates- Globalize
ko:틀:어디서
อุโมงค์กู๋จี

ป้ายทางเข้าหน้าอุโมงค์
อุโมงค์กู๋จี
อุโมงค์กู๋จี (Củ Chi tunnels) เป็นเครือข่ายอุโมงค์ใต้ดินที่เชื่อมถึงกันในอำเภอกู๋จีในไซ่ง่อน (ปัจจุบันคือ โฮจิมินห์ซิตี) และเป็นส่วนหนึ่งของเครือข่ายอุโมงค์ขนาดใหญ่ที่เชื่อมต่อพื้นที่ส่วนใหญ่ของประเทศ อุโมงค์กู๋จีเป็นที่ตั้งของการทัพหลายครั้งระหว่างสงครามเวียดนาม และเป็นฐานปฏิบัติการของเวียดกง เมื่อครั้งการรุกเทศกาลตรุษญวนในปี ค.ศ. 1968
อุโมงค์ดังกล่าวถูกใช้โดยกองโจรเวียดกงเป็นจุดซ่อนตัวระหว่างการปะทะ เช่นเดียวกับเป็นเส้นทางสื่อสารและเสบียง โรงพยาบาล สถานที่เก็บอาหารและอาวุธและที่พักอาศัยของนักสู้กองโจรจำนวนมาก ระบบอุโมงค์ดังกล่าวมีความสำคัญอย่างยิ่งต่อเวียดกงในการต่อสู้กับทหารสหรัฐ จนกระทั่งสหรัฐต้องถอนกำลังทหารออกจากเวียดนามใต้ในที่สุด
เวียดกงได้รับชัยชนะอย่างงดงามในปี พ.ศ. 2506 เมื่อสามารถสร้างความสูญเสียอย่างมากต่อทหารเวียดนามใต้ เวียดกงยังมีส่วนร่วมสำคัญต่อปฏิบัติการรุก โดยเข้าโจมตีอำเภอและเมืองต่างๆ ของเวียดนามใต้ เมื่อต้นปี พ.ศ. 2511 ในเวลาต่อมากองทัพประชาชนเวียดนามเหนือ ได้เข้ามามีบทบาทแทนที่เวียดกง จนสิ้นสุดสงครามใน ปีพ.ศ. 2518 เวียดนามรวมตัวกันได้เป็นหนึ่งเดียว เวียดกงจึงลดบทบาทลง โดยหลังสงคราม ทหารเวียดกงที่เหลือได้ถูกรวมเข้ากับกองทัพประชาชนเวียดนาม
ปัจจุบันมีการเปิดสมรภูมิเลือดแห่งนี้ให้เป็นแหล่งท่องเที่ยว โดยมีเจ้าหน้าที่พาเดินไปยังจุดสำคัญและสามารถมุดลงไปถึงชั้นสามของอุโมงค์ เส้นทางคดเคี้ยวและมืดมาก แม้ว่าจะมีการปรับปรุงให้สว่างขึ้น  ส่วนบริเวณโดยรอบของอุโมงค์แห่งนี้ ยังคงเหลือซากแห่งสงคราม อาทิ รถถัง เครื่องบิน วัตถุระเบิด และหลุมระเบิดขนาดใหญ่ซึ่งกลายเป็นบ่อเลี้ยงปลาไปแล้ว
หมวดหมู่:สิ่งก่อสร้างในนครโฮจิมินห์
หมวดหมู่:ยุทธวิธีการสงครามกองโจร
อีพีเจเนติกส์

อีพีเจเนติกส์ (epigenetics) หรือพันธุศาสตร์ด้านกระบวนการเหนือพันธุกรรม คือองค์ความรู้ทางชีววิทยาโดยเฉพาะพันธุศาสตร์ซึ่งศึกษาเกี่ยวกับการเปลี่ยนแปลงของการแสดงออกของยีนที่เกิดจากกระบวนการอื่นนอกเหนือจากการเปลี่ยนแปลงลำดับดีเอ็นเอ ตัวอย่างของการเปลี่ยนแปลงการแสดงออกของยีนแบบนี้เช่นการเติมหมู่เมธิลบนดีเอ็นเอหรือการถอนหมู่อะเซทิลออกจากฮิสโตน เป็นการยับยั้งการแสดงออกของยีนนั้นๆ โดยไม่มีการเปลี่ยนแปลงของลำดับดีเอ็นเอในยีนนั้นๆ
การควบคุมการแสดงออกในลักษณะนี้อาจสามารถคงอยู่ได้หลังการแบ่งเซลล์ และอาจคงอยู่ข้ามไปสู่สิ่งมีชีวิตรุ่นลูกและรุ่นต่อๆ ไปได้ แต่จะไม่มีการเปลี่ยนแปลงและไม่ทำให้เกิดการเปลี่ยนแปลงของลำดับดีเอ็นเอของสิ่งมีชีวิตนั้นๆ โดยมีปัจจัยที่นอกเหนือจากพันธุกรรมที่ทำให้ยีนแต่ละยีนแสดงออก ("ประพฤติตัว") เปลี่ยนแปลงไปจากที่ควรเป็น
ตัวอย่างหนึ่งของกระบวนการอีพิเจเนติกส์ในเซลล์สิ่งมีชีวิตยูคาริโอตคือกระบวนการการเปลี่ยนชนิดของเซลล์ (cellular differentiation) ซึ่งระหว่างขั้นตอนมอร์โฟเจเนซิสนั้นเซลล์ต้นกำเนิดชนิดโททิโพเทนท์จะแบ่งตัวและเปลี่ยนแปลงกลายเป็นสายพันธุ์เซลล์พลูริโพเทนท์หลายๆ สายพันธุ์ ของตัวอ่อนของสิ่งมีชีวิต ซึ่งก็จะแบ่งตัวและพัฒนาต่อไปกลายเป็นเซลล์ที่มีการกำหนดหน้าที่ชัดเจน กล่าวคือ เซลล์ไข่ซึ่งปฏิสนธิแล้ว (ไซโกต) เพียงเซลล์เดียว ได้เปลี่ยนแปลงกลายเป็นเซลล์หลายต่อหลายชนิดทำหน้าที่แตกต่างกัน ตั้งแต่เซลล์ประสาท เซลล์กล้ามเนื้อ เซลล์เยื่อบุผิว เซลล์ผนังหลอดเลือด ฯลฯ ซึ่งกลไกนี้เกิดขึ้นโดยที่เซลล์ต่างๆ มีกระบวนการที่ทำให้ยีนบางยีนทำงาน และยีนบางยีนไม่ทำงาน

**อ้างอิง**
หมวดหมู่:อีพีเจเนติกส์
หมวดหมู่:แผนที่พันธุกรรม
โอเยซ

โอเยซ หรือ โอเย (oyez) เป็นคำอุทานที่จะร้องขึ้นสามครั้งตามประเพณี เมื่อเปิดศาลในสหรัฐอเมริกา และหลาย ๆ ประเทศทางยุโรป
ก่อนคริสต์ศตวรรษที่ 18 ในศาลอังกฤษไม่จำต้องใช้ภาษาอังกฤษในกระบวนพิจารณา แต่จะใช้ภาษาฝรั่งเศสทางกฎหมายแทนก็ได้ และภาษาฝรั่งเศสทางกฎหมายนี้เป็นรูปแบบหนึ่งของภาษาฝรั่งเศสที่ค่อย ๆ พัฒนาหลังจากเหตุการณ์ชัยชนะของชาวนอร์มันต่ออังกฤษ ที่ยังผลให้ ภาษาแองโกล-นอร์มันได้เป็นภาษาชั้นสูงในประเทศอังกฤษไป
คำว่า "โอเยซ" มีรากมาแต่คำภาษาแองโกล-นอร์มันว่า "โอเยซ" (oyez) อันเป็นพหูพจน์ของคำเชิงสั่งว่า "โอเยอร์" (oyer) ซึ่งมาจากคำภาษาฝรั่งเศส "อูยีร์" (ouïr) หมายความว่า "ไต่สวน" (hear) เพราะฉะนั้น "โอเยซ" จึงหมายความว่า "จะไต่สวนเจ้า" (hear ye) และเดิมใช้เป็นคำตวาดให้หุบปากหรือเรียกความสนใจ การใช้เช่นนี้เป็นเรื่องปรกติสามัญมากสำหรับบริเตนในมัชฌิมยุค
ปัจจุบัน คำ "โอเยซ" ยังใช้อยู่ในศาลสูงสุดแห่งสหรัฐอเมริกา โดยเมื่อเริ่มกระบวนพิจารณาแต่ละคราว จ่าศาล (marshal of the Court หรือ Court Crier) จะร้อง "โอเยซ! โอเยซ! โอเยซ! บรรดาผู้มีกิจธุระในศาลสูงสุดแห่งสหรัฐอเมริกาอันทรงเกียรตินี้ จงเข้ามาใกล้ และจงมนสิการ ด้วยว่าบัดนี้ศาลจะนั่งพิจารณาแล้ว พระผู้เป็นเจ้าโปรดปกปักสหรัฐและศาลอันทรงเกียรตินี้ด้วยเทอญ"  ("Oyez! Oyez! Oyez! All persons having business before the Honorable, the Supreme Court of the United States, are admonished to draw near and give their attention, for the Court is now sitting. God save the United States and this Honorable Court!") แล้วศาลจะตบโต๊ะครั้งหนึ่ง
นอกจากในศาลสูงสุดแห่งสหรัฐอเมริกาแล้ว ศาลอื่น ๆ ระดับสหรัฐก็ใช้ถ้อยคำดุจเดียวกัน เช่น ศาลอุทธรณ์ภาคเจ็ดแห่งสหรัฐ (United States Court of Appeals for the Seventh Circuit) รวมถึงศาลทั้งหลายในรัฐเวอร์จิเนีย
คำอุทาน "โอเยซ" นี้ โฆษกเมือง (town crier) ยังใช้ร้องเพื่อเรียกความสนใจของชาวเมืองเมื่อป่าวประกาศเนื้อความต่าง ๆ ด้วย

**อ้างอิง**

**แหล่งข้อมูลอื่น**
  เสียงจ่าศาลร้อง "โอเยซ! โอเยซ! โอเยซ!"-  เสียงเจ้าพนักงานศาลในอเมริกาเหนือร้อง "โอเยซ! โอเยซ! โอเยซ!"
หมวดหมู่:วลีภาษาอังกฤษ
หมวดหมู่:ประเพณีสหราชอาณาจักร
มามี ไอเซนฮาวร์

มามี เดาด์ ไอเซนฮาวร์ (14 พฤศจิกายน ค.ศ. 1896 – 1 พฤศจิกายน ค.ศ. 1979) เป็นภรรยาของประธานาธิบดี ดไวต์ ดี. ไอเซนฮาวร์ เธอเป็นสุภาพสตรีหมายเลขหนึ่งของสหรัฐอเมริกาตั้งแต่ปี ค.ศ. 1953 – ค.ศ. 1961

**แหล่งข้อมูลอื่น**
  Mamie Doud Eisenhower, Dwight D. Eisenhower Presidential Library date=2011-08-07 - Papers of Mamie Doud Eisenhower, Dwight D. Eisenhower Presidential Library date=2010-05-27 - id=0252034-  Mamie Eisenhower Letters at Gettysburg College date=2008-10-06 -  Mamie Doud Eisenhower Birthplace, historic house museum in Boone, Iowa-  Papers of Mary Jane McCaffree (Social Secretary to Mamie Eisenhower), Dwight D. Eisenhower Presidential Library date=2009-01-14 -  Papers of Dr. Wallace Sullivan regarding Mamie Eisenhower's medical history, Dwight D. Eisenhower Presidential Library date=2009-01-14 -  Mamie's Million Dollar Fudge Recipe, Dwight D. Eisenhower Presidential Librarydate=2010-05-27 
1979
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากรัฐไอโอวา
หมวดหมู่:ดไวต์ ดี. ไอเซนฮาวร์
พิพิธภัณฑ์กองทัพอากาศสวีเดน

ซ้าบ ยี 35 ดราเก้น, ที่ด้านนอกพิพิธภัณฑ์ ท่ามกลางหิมะที่โปรยปราย
พิพิธภัณฑ์กองทัพอากาศสวีเดน (Flygvapenmuseum; Swedish Air Force Museum) ตั้งอยู่ที่เขตมัลเม่น ด้านนอกของเมืองลินเชอพิงก์ ประเทศสวีเดน โดยเขตมัลเม่น เป็นที่บารอนคาร์ล เซเดอสตอร์ม เรียกชื่อว่า "ฟลายเออร์บารอน" ซึ่งก่อตั้งโรงเรียนการบินของเขาในปี ค.ศ. 1912 พร้อมด้วยพิพิธภัณฑ์กองทัพบกสวีเดน (Armémuseum) ในกรุงสต็อกโฮล์ม และ Marinmuseum ที่คาร์ลสโกรมา ซึ่งเป็นของหน่วยงานรัฐ Statens försvarshistoriska museer ("พิพิธภัณฑ์สวีเดนแห่งกองกำลังกลาโหม")
เครื่องบินทุกลำบนแท่นแสดงของประวัติศาสตร์การบินทหารสวีเดนอยู่ในการแสดง วัตถุประสงค์การจัดแสดงนิทรรศการที่น่าสนใจจากวันที่บุกเบิกของสงครามโลกครั้งที่หนึ่ง ประกอบด้วย ผู้ฝึกสอน อัลบาทรอส 120 ตลอดจนเครื่องบินรบ เนเยพอร์ท และ เบรเกรท ซ้าบที่สร้างขึ้น เครื่องบินทิ้งระเบิดเครื่องยนต์คู่ ยังเกอร์ส ยู 86 และเครื่องบินที่ผลิตโดยอังกฤษ, อเมริกา, อิตาลี และสวีเดน ที่แสดงความหลากหลายของอากาศยาน ซึ่งทางกองทัพอากาศสวีเดนได้ใช้ในช่วงสงครามโลกครั้งที่สอง เครื่องบินที่จัดทั้งหมดล้วนมีความสำคัญ จากช่วงหลังสงคราม เครื่องบินต่างได้รับการจัดแสดง จากซ้าบ ยี 29 "Flying Barrel" เครื่องบินรบที่ทนทานแห่งยุค 1950 ถึง ยาส 39 ซึ่งเป็นเครื่องบินรบหลายบทบาทร่วมสมัยยุคที่ 4 ไม่นานมานี้ ได้มีนิทรรศการใหม่เพิ่มเติม ตามรอบซากเครื่องบิน Tp 79 (กองทัพอากาศสวีเดนขนานนามว่า C-47) เครื่องบิน ELINT ที่ถูกยิงโดย MiG-15 ของโซเวียตใน ค.ศ. 1952 พิพิธภัณฑ์ยังจัดจำลองยาส 39  นอกจากนี้ ค.ศ. 2010 พิพิธภัณฑ์มีการสร้างและขยายตัวเป็นอย่างมาก

**อ้างอิง**

**แหล่งข้อมูลอื่น**
  Swedish Air Force Museum
สวีเดน
กองทัพอากาศ
กองทัพอากาศสวีเดน
หมวดหมู่:พิพิธภัณฑ์กองทัพอากาศ

หมวดหมู่:กองทัพอากาศ
หมวดหมู่:พิพิธภัณฑ์การบินและอวกาศ
หมวดหมู่:พิพิธภัณฑ์ทางการทหารและสงคราม
หมวดหมู่:พิพิธภัณฑ์ในประเทศสวีเดน

ส
หมวดหมู่:สถานที่ท่องเที่ยวในประเทศสวีเดน
หมวดหมู่:สิ่งก่อสร้างในประเทศสวีเดน